

VLADA REPUBLIKE HRVATSKE

Zagreb, 10. studenoga 2022.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo zdravstva |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog zaključka u vezi s potporom realizaciji projekta izgradnje i opremanja nove zgrade Opće bolnice Bjelovar |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

# Prijedlog

Na temelju članka 31. stavka 3. Zakona o Vladi Republike Hrvatske („Narodne novine“, br. 150/11., 119/14.,93/16., 116/18. i 80/22.), Vlada Republike Hrvatske je na sjednici održanoj donijela

# Z A K L J U Č A K

1. Vlada Republike Hrvatske podupire unaprjeđenje zdravstvene zaštite, podizanje dostupnosti i kvalitete zdravstvenih usluga stanovnicima Bjelovarsko-bilogorske županije kroz nastavak realizacije projekta izgradnje i opremanja nove zgrade Opće bolnice Bjelovar.
2. Zadužuju se Ministarstvo zdravstva da, u suradnji s Bjelovarsko-bilogorskom županijom i Općom bolnicom Bjelovar, poduzme potrebne radnje vezane uz realizaciju aktivnosti iz točke 1. ovoga Zaključka.
3. Zadužuje se Ministarstvo zdravstva da, u svrhu provedbe točke 2. ovoga Zaključka, u državnom proračunu planira sredstva za realizaciju aktivnosti iz točke 1. ovoga Zaključka sukladno raspoloživim fiskalnim mogućnostima državnog proračuna.
4. Zadužuje se Ministarstvo zdravstva za koordinaciju svih aktivnosti za provedbu ovoga Zaključka.

KLASA:

URBROJ:

Zagreb,

PREDSJEDNIK

mr. sc. Andrej Plenković

**O B R A Z L O Ž E N J E**

Vlada Republike Hrvatske podupire unaprjeđenje zdravstvene zaštite, podizanje dostupnosti i kvalitete zdravstvenih usluga stanovnicima Bjelovarsko - bilogorske županije kroz nastavak realizacije projekta izgradnje i opremanja nove zgrade Opće bolnice Bjelovar.

Opće bolnica Bjelovar je radi realizacije projekta izgradnje nove zgrade podignula 2 kredita ukupne vrijednosti 197,5 milijuna kuna.

Ovim se Zaključkom ostvaruju preduvjeti za osiguranje sredstava u državnom proračunu za otplatu anuiteta kredita do najviše 18 milijuna kuna godišnje i nabavu opreme u iznosu do najviše 70 milijuna kuna za potrebe realizacije projekta izgradnje i opremanja nove zgrade Opće bolnice Bjelovar.

Zadužuje se Ministarstvo zdravstva da u svrhu provedbe ovoga Zaključka u državnom proračunu planira sredstva za realizaciju aktivnosti ovoga Zaključka sukladno raspoloživim fiskalnim mogućnostima državnog proračuna.

Slijedom navedenog predlaže se donošenje ovoga Zaključka.